લાઈફને મેં ફિલ્મની નજરથી જોઈ છે. થોડા ચડાવ-ઉત્તર , થોડા સુખ-દુઃખ, થોડા ડ્રામા, થોડી ટ્રેજેડી, બહુ ઓછી એકશન અને રાજશ્રીની ફિલ્મ જેવો રોમાન્સ. મમ્મી-પપ્પા તરફથી ઘણું મળ્યું પણ ફિલ્મની અસર મારા પર ઘણી રહી. તમે ખુશ તો બીજા ખુશ, બીજા ખુશ તો તમે પણ ખુશ. સાત વર્ષની ઉંમરમાં ઉનાળાના વેકેશનમાં રાત્રે 2 વાગ્યા સુધી “મેરા નામ જોકર” ફિલ્મ ઇન્ટરેસ્ટથી જોઈ હોય તો થોડી અસર તો થાય ને. આપણા જીવનમાં ઘણી બધી સ્ટોરીઝ સાથે ચાલતી હોય છે. જયારે જીવનમાં સુખદ વળાંક આવે તો સમજવું કોઈ સ્ટોરી પુરી થઇ છે, અને જો કોઈ મુસીબત આવી તો સમજવું કે “હમ આપકે હૈ કૌન” માં ભાભી સીડી પરથી પડયા છે. કેમ કે “હમ આપકે હૈ કૌન” પછી “શાદી કે સઈદે ઇફેક્ટસ” નો એક્સપિરિયન્સ તો બધાને થવાનો જ છે. બાકી દુઃખદ વળાંકને ઇંટર્વલ સમજીને પોપકોર્ન ખાઈ લેવાની.